ΑΡΧΑΙΑ ΕΛΛΗΝΙΚΗ ΓΛΩΣΣΑ Β΄ ΓΥΜΝΑΣΙΟΥ - Ενότητα 9Β1

**Λ Ε Ξ Ι Λ Ο Γ Ι Κ Α**

● **Α ρ χ α ί α / Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Α****Π****Λ****Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***φερτὸς*** | ● αυτός που έχει μεταφερθεί από ένα μέρος σε άλλο. | ● *Στο δέλτα του ποταμού συγκεντρώνονται* ***φερτές*** *ύλες.* |
| ***φορῶ*** | ● **(α)** φέρω, έχω στο σώμα μου κάτι ως ένδυμα, υπόδημα, κόσμημα ή άλλο εξάρτημα ενδύσεως ή ως καλλυντικό. | ● *Εκείνο το βράδυ* ***φορούσα*** *πράσινο πουκάμισο και μαύρο παντελόνι.* |
| ● **(β)** τοποθετώ κάτι πάνω μου ως ένδυμα, υπόδημα, κόσμημα ή άλλο εξάρτημα, ντύνομαι. | ●***Φόρεσε*** *το παλτό της και έφυγε βιαστικά.* |
| ● **(γ)** βάζω σε κάποιον ένδυμα, υπόδημα, κόσμημα ή άλλο εξάρτημα, τον κάνω να βάλει κάτι πάνω του.  | ●***Φόρεσαν*** *στο παιδί καθαρά ρούχα.* |
| ● **(δ)** χρησιμοποιώ κάτι βάζοντάς το πάνω μου, κάνω χρήση ενός πράγματος. | ● *Ωραίο το άρωμα που* ***φοράς****.* |
| ***φορὰ*** | ● **(α)** η κατεύθυνση κινούμενου πράγματος (=πορεία). | ● *Έστρεψα το πανί του σκάφους κατά τη* ***φορά*** *τού ανέμου.*  |
| ● **(β)** [μτφ.] ο τρόπος με τον οποίο εξελίσσεται μια κατάσταση (=πορεία, εξέλιξη).  | ● *Ακολουθούμε τη* ***φορά*** *των πραγμάτων.* |
| ● **(γ)** χρονικό σημείο (=περίπτωση, στιγμή). | ● *Πρώτη* ***φορά*** *μου συμβαίνει αυτό.*  |
| ● **(δ)** [με αριθμητικό ή ποσοτικό επίθετο] για τη δήλωση συχνότητας, του πόσο συχνά συμβαίνει κάτι.  | ● *Τις περισσότερες* ***φορές*** *που τον καλώ στο τηλέφωνο, δεν απαντά.* |
| ● **(ε)** [ακολουθούμενο από συγκεκριμένη χρονική ενότητα] δηλώνει τη συχνότητα κατά τη διάρκεια ορισμένης χρονικής περιόδου. | ● *Πηγαίνω σε γυμναστήριο δύο* ***φορές*** *την εβδομάδα.* |
| ● **(στ)** [μετά από απόλυτο αριθμητικό και ακολουθούμενο από συγκριτικό] δηλώνει τον βαθμό σπουδαιότητας, μεγέθους, ποι-ότητας μιας πράξης, ενέργειας, αντικειμένου κ.λπ. σε σύγκριση με κάτι άλλο. | ● *Αυτό το διαμέρισμα είναι τρεις* ***φορές*** *καλύτερο από το προηγούμενο που είδαμε.* |
| ● **(ζ)** [μαθ.] ως δηλωτικό πολλαπλασιασμού αριθμών.  | ● *Τρεις* ***φορές*** *το πέντε κάνει δεκαπέντε.* |
| ***φέρετρον* (-*ο*)** | ● το ξύλινο κιβώτιο μέσα στο οποίο τοποθετείται ο νεκρός, για να μεταφερθεί στο νεκροταφείο και στη συνέχεια να ταφεί. | ● *Το* ***φέρετρο*** *του νεκρού αξιωματικού ήταν καλυμμένο με την ελληνική σημαία.* |
| ***φορεὺς* (-*έας*)** | ● **(α)** αυτός που φέρει, μεταφέρει ή μεταδίδει κάτι. | ● *Το θέμα της ομιλίας ήταν «το σχολείο ως* ***φορέας*** *πολιτισμού».* |
| ● **(β)** [ειδικότερα] το πρόσωπο που φέρει τον ιό ασθένειας, χωρίς το ίδιο να την εκδηλώνει. | ● *Είναι* ***φορέας*** *του ιού του συνδρόμου επίκτητης ανοσοποιητικής ανεπάρκειας (A.I.D.S.).* |
| ● **(γ)** διοικητικό όργανο, υπηρεσία ή οργανισμός, που έχει την ευθύνη για την υλοποίηση συγκεκριμένων στόχων ή για την κατάρτιση και την εφαρμογή προγραμμάτων. | ● *Ως προς το συγκεκριμένο ζήτημα οι συνδικαλιστικοί* ***φορείς*** *των εργαζομένων θα συντονίσουν τη δράση τους.* |
| ***φορεῖον* (-*ο*)** | ● φορητό κρεβάτι που χρησιμοποιείται για τη μεταφορά ασθενών, τραυματιών ή νεκρών. | ● *Τον πήραν με* ***φορείο*** *και τον μετέφεραν στο νοσοκομείο.* |
| ***φόρος*** | ● **(α)** οτιδήποτε είναι υποχρεωμένος κανείς να εισφέρει ή να καταβάλλει σε κάποιον (κυρίως σε ανώτερη αρχή). | *● Κατά τον Μεσαίωνα οι δουλοπάροικοι πλήρωναν στον φεουδάρχη* ***φόρο*** *υποτελείας.* |
| ● **(β)** [ειδικότερα, συχνότερα] η υποχρεωτική χρηματική εισφορά, που καταβάλλουν οι πολίτες και οι ιδιωτικές επιχειρήσεις στο κράτος ή σε άλλη αρχή, π.χ. στον Δήμο, για την κάλυψη δημοσίων δαπανών ή αναγκών. | *● Ο Υπουργός Οικονομικών δήλωσε ότι φέτος δεν πρόκειται να επιβληθούν πρόσθετοι* ***φόροι****.* |
| ***φόρημα* /*****φόρεμα***  | ● **(α)** μονοκόμματο γυναικείο εξωτερικό ένδυμα που καλύπτει τον άνω κορμό μέχρι ένα σημείο των ποδιών· φουστάνι. | ● *Έβαλε το καινούργιο της βραδινό* ***φόρεμα*** *και βγήκε.* |
| ● **(β)** [καθημ.] το να φοράει κανείς κάτι (ένδυμα, υπόδημα). | ● *Αυτά τα παπούτσια αχρηστεύτηκαν από το πολύ* ***φόρεμα****.* |
| ***φόρτος*** | ● οτιδήποτε επιβαρύνει κάποιον προκαλώντας κούραση ή ενόχληση. | ● *Δεν μπόρεσε να παρευρεθεί στην εκδήλωση λόγω* ***φόρτου*** *εργασίας.* |
| ***φορτίον* (-*ο*)** | ● **(α)**οτιδήποτε φορτώνεται σε μεταφορικό μέσο (π.χ. εμπόρευμα).  | ● *Το* ***φορτίο*** *του πλοίου είναι ασφαλισμένο.* |
| ● **(β)** [μτφ.] οτιδήποτε είναι υποχρεωμένος να υποστεί ή να διαχειριστεί κάποιος και το οποίο τον επιβαρύνει υλικά ή ψυχικά (=βάρος).  | ● *Ως λαός και ως κράτος οφείλουμε να διαχειριζόμαστε υπεύθυνα το βαρύ* ***φορτίο*** *της πολιτιστικής μας κληρονομιάς.* |
| ● **(γ)** [φυσ.] *ηλεκτρικό φορτίο*: η ποσότητα ηλεκτρισμού σώματος ή ουσίας, η οποία ποσότητα φανερώνει περίσσεια ή έλλειμμα ηλεκτρονίων.  | ● *Παρουσιάστηκε βλάβη στην κατανομή των ηλεκτρικών* ***φορτίων****.* |
| **Α****Π****Λ****Α** | **ΟΜΟΡΡΙΖΑ** | **ΣΗΜΑΣΙΕΣ (Νέα Ελληνική)** | **ΠΑΡΑΔΕΙΓΜΑΤΑ** |
| ***φορτικὸς*** | ● αυτός που επιβαρύνει με την παρουσία του, που χαρακτηρίζεται από ενοχλητική επιμονή. | ● *Θα σταματήσεις επιτέλους αυτές τις* ***φορτικές*** *ερωτήσεις;*  |
| **Σ****Υ****Ν****Θ****Ε****Τ****Α** | ***φερέγγυος*** | ● **(α)** [οικον.] αυτός που παρέχει εγγυήσεις για την τήρηση των οικονομικών του υποχρεώσεων. | ● *Επειδή είστε* ***φερέγγυος*** *οφειλέτης, θα έχετε από την τράπεζα τη διευκόλυνση που ζητήσατε.* |
| ● **(β)** αυτός που εμπνέει εμπιστοσύνη (=αξιόπιστος). | ● *Όλοι οι στενοί συνεργάτες μου έχουν αποδειχθεί* ***φερέγγυα*** *πρόσωπα.* |
| ***φορολογῶ*** | ● επιβάλλω φόρους σε κάποιον ή κάτι. | ● *Το κράτος οφείλει να* ***φορολογεί*** *τους πολίτες δίκαια.* |
| ***ἐπιφέρω*** | ● [λόγ.] οδηγώ σε ορισμένο αποτέλεσμα (=προκαλώ, συνεπάγομαι). | ● *Η τεράστια τεχνολογική πρόοδος* ***έχει επιφέρει*** *ραγδαίες οικονομικές και κοινωνικές αλλαγές.* |
| ***περιφέρω*** | ● **(α)** μεταφέρω κάτι γύρω γύρω, κυρίως διαγράφοντας κυκλική τροχιά. | ● *Πιστοί* ***περιέφεραν*** *την ιερή εικόνα στους δρόμους της πόλης.* |
| ● **(β)** [συνήθως ειρωνικά] επιδεικνύω κάτι χωρίς ντροπή. | ●***Περιφέρει*** *την ασημαντότητά της από εκπομπή σε εκπομπή.* |
| ● **(γ1)** *περιφέρομαι*: ολοκληρώνω κυκλική τροχιά (=περιστρέφομαι). | ● *Η Σελήνη* ***περιφέρεται*** *γύρω από τη Γη.* |
| ● **(γ2**) » : τριγυρνώ άσκοπα εδώ κι εκεί σε ένα μέρος (=περιπλανιέμαι).  | ● *Εντοπίστηκε κάποιος που* ***περιφερόταν*** *ύποπτα έξω από την τράπεζα.* |
| ***ἀναφέρω*** | ● **(α)** μιλώ για κάποιον ή για κάτι, κάνω μνεία (=μνημονεύω). | ● *Ο συγγραφέας* ***αναφέρει*** *στο βιβλίο του περιστατικά της Κατοχής.*  |
| ● **(β)** καθιστώ γνωστό σε ευρύ κοινό. | ● *Επίσημες πηγές* ***αναφέρουν*** *ότι οι τραυματίες α-πό τα αιματηρά χθεσινά επεισόδια ανέρχονται σε είκοσι.* |
| ● **(γ)** [ειδικότερα] καθιστώ γνωστό σε προϊστάμενο, σε αρμόδια αρχή. | ● *Για να γνωστοποιήσει οτιδήποτε στους ανωτέρους του, ήταν υποχρεωμένος τυπικά να αρχίζει με τη φράση «λαμβάνω την τιμήν να* ***αναφέρω*** *ότι…».* |
| ● **(δ)** καταγγέλλω, κάνω αναφορά σε κάποιον. | ● *Ο λοχίας* ***ανέφερε*** *τον απείθαρχο στρατιώτη στον διοικητή.* |
| ● **(ε)** *αναφέρομαι σε*:κάνω λόγο για κάτι ή για κάποιον. | ● *Στη συνέντευξή του* ***αναφέρθηκε*** *στα προβλήματα των νέων.* |
| ● **(στ)** [συνήθως τριτοπρόσωπο: *αναφέρεται*, *αναφέρονται*] έχω ως θέμα ή αντικείμενο, εξετάζω (=αφορώ). | ● *Η σημερινή εκπομπή* ***αναφέρεται*** *στο καυτό θέμα των ναρκωτικών.* |
| ● **(ζ)** [στρατ.] αναφέρω ως στρατιώτης σε αξιωματικό τα στοιχεία και την ειδικότητά μου.  | ● *Ο στρατιώτης στέκεται προσοχή και* ***αναφέρεται*** *στον λοχαγό.* |
| ***ἀνωφερὴς*** | ● [λόγ.] για έδαφος που έχει κλίση προς τα πάνω· ανηφορικός. | ● *Επειδή ο δρόμος αυτός είναι επικίνδυνα* ***ανωφερής***/ ***κατωφερής****, υπάρχει στην αρχή του σχετικό προειδοποιητικό σήμα οδικής κυκλοφορίας.*  |
| ***καταφερής* /*****κατωφερὴς*** | ● [λόγ.] για έδαφος που έχει κλίση προς τα κάτω· κατηφορικός. |
| ***πολύφερνος*** | ● [αρχαιοπρεπές (συνήθως ως χαρακτηρισμός γυναικών)] αυτή που έχει μεγάλη προίκα και είναι περιζήτητη νύφη. | ● *Για την* ***πολύφερνη*** *νύφη ενδιαφέρονταν πολλοί, μεταξύ των οποίων βέβαια και προικοθήρες.*  |
| ***ἀμφορεὺς*****(-*έας*)** | ● [αρχαιολ.] μεγάλο, συνήθως πήλινο αγγείο με σφαιρικό ή ωοειδές σώμα και δύο λαβές, για τη φύλαξη ή τη μεταφορά κυρίως υγρών ή τροφών. | ● *Στις ανασκαφές βρέθηκαν και τρεις παναθηναϊκοί* ***αμφορείς****.*  |
| ***διαφορὰ*** | ● **(α)** η έλλειψη ομοιότητας (=ανομοιότητα, απόκλιση, απόσταση). | ● *Μεταξύ της χθεσινής και της σημερινής θερμοκρασίας υπάρχει αισθητή* ***διαφορά****.*  |
| ● **(β)** [συνεκδοχικά] το να ξεχωρίζει κάτι από τα όμοιά του, επειδή υπερέχει (=υπεροχή, ανωτερότητα). | ● *Η ποιοτική* ***διαφορά*** *του νέου προϊόντος από τα υπάρχοντα το εδραίωσε στην αγορά.* |
| ● **(γ)** [συνήθως στον πληθυντικό] η αντιδικία ως προς κάτι (= αντίθεση, ασυμφωνία, διαφωνία, διένεξη, φιλονικία). | ● *Οι* ***διαφορές*** *μεταξύ των κρατών πρέπει να επιλύονται με ειρηνικά μέσα.*  |
| ● **(δ)** [μαθ.] το εξαγόμενο της πράξης της αφαίρεσης (=υπόλοιπο).  | ● *Η* ***διαφορά*** *του 4 από το 6 είναι 2.* |
| ● **(ε)** [γενικότερα] η απόσταση μεταξύ μεγεθών που εκφράζονται αριθμητικά. | ● *Υπάρχει* ***διαφορά*** *ώρας μεταξύ των δύο χωρών.* |
| ***ἐκφορὰ*** | ● **(α)** [μτφ.] η διατύπωση, η έκφραση. | ● *Η ελεύθερη* ***εκφορά*** *των απόψεων καθενός είναι συνταγματικά κατοχυρωμένη.* |
| ● **(β1)** [γλωσσ.] η προφορά, η εκφώνηση, η άρθρωση.  | ● *Οι ηθοποιοί είναι ασκημένοι στην ορθή* ***εκφορά*** *του λόγου.* |
| ● **(β2)** [γλωσσ.] ο τρόπος με τον οποίο συντάσσεται μια λέξη ή μια πρόταση. | ● *Η* ***εκφορά*** *των βουλητικών προτάσεων της νεοελληνικής γλώσσας γίνεται με υποτακτική.*  |
| ● **(γ)** [κατ’ επέκταση (για νεκρό)] η μεταφορά με νεκρική πομπή, η κηδεία. | ● *Αμέσως μετά τη νεκρώσιμη ακολουθία θα γίνει η* ***εκφορά*** *του νεκρού.* |
| **Σ****Υ****Ν****Θ****Ε****Τ****Α** | **ΟΜΟΡΡΙΖΑ** | **ΣΗΜΑΣΙΕΣ (Νέα Ελληνική)** | **ΠΑΡΑΔΕΙΓΜΑΤΑ** |
| ***ἀγγελιαφόρος*** | ● απεσταλμένος που έχει ως αποστολή τη διαβίβαση αγγελίας, είδησης ή διαταγής. | ● *O Ερμής ήταν ο* ***αγγελιαφόρος*** *των θεών.* |
| ***λεωφόρος*** | ● δρόμος ταχείας κυκλοφορίας οχημάτων, που συνδέει το κέντρο πόλεως με τα προάστιά της ή τα περίχωρα μεταξύ τους.  | ● *Η* ***Λεωφόρος*** *Συγγρού συνδέει την Αθήνα με τον φαληρικό όρμο.* |
| ***δορυφόρος*** | ● **(α)** [αστρον.] το ουράνιο σώμα που περιστρέφεται γύρω από πλανήτη. | ● *Ο Φόβος και ο Δείμος είναι* ***δορυφόροι*** *του Άρη.*  |
| ● **(β)** συσκευή που εκτοξεύεται (με πύραυλο κυρίως) στο διάστημα και κινείται γύρω από την επιφάνεια της Γης, υποβοηθώντας επιστημονικές παρατηρήσεις, στρατιωτικούς σκοπούς, τις τηλεπικοινωνίες κ.ά. | ● *Ένας νέος μετεωρολογικός* ***δορυφόρος*** *θα τεθεί σύντομα σε τροχιά.* |
| ● **(γ)** [στην αρχαιότητα] ο οπλισμένος με δόρυ φρουρός σημαντικού προσώπου (=ακόλουθος, σωματοφύλακας, υπασπιστής). | ● *Ο βασιλιάς εμφανίζεται στο ανάγλυφο περιστοιχιζόμενος από δύο* ***δορυφόρους****.*  |
| ● **(δ)** [μτφ.] πρόσωπο ή κράτος που εξαρτάται πολιτικά από άλλο ισχυρότερο. | ● *Η Σοβιετική Ένωση και οι* ***δορυφόροι*** *της απείχαν από τους Ολυμπιακούς Αγώνες του Λος Άντζελες το 1984.* |
| ***καρποφόρος*** | ● **(α)** αυτός που παράγει καρπούς, εύφορος. | ● *Στην περιοχή υπάρχουν εκτεταμένες καλλιέργειες* ***καρποφόρων*** *δέντρων.*  |
| ● **(β)** [μτφ.] αποτελεσματικός, επικερδής, ωφέλιμος (=επιτυχής, προσοδοφόρος, χρήσιμος, συμφέρων). | ● *Με τον κ. Πετρίδη έχουμε μια* ***καρποφόρα*** *επιχειρηματική συνεργασία.* |
| ***θεοφόρος*** | ● αυτός που εμπνέεται από τον Θεό, που τον φέρει μέσα του και αναδεικνύεται έτσι σε όργανο της θείας οικονομίας, σε «δοχείο» της θείας χάριτος. | ● *Οι Πατέρες της Εκκλησίας χαρακτηρίζονται άγιοι και* ***θεοφόροι****.* |
| ***ψηφοφόρος*** | ● κάθε πολίτης που μπορεί να ψηφίζει, που έχει και ασκεί το δικαίωμα ψήφου (=εκλογέας). | ● *H δημοσκόπηση έγινε σε δείγμα χιλίων* ***ψηφοφόρων****.* |
| ***παράφορος*** | ● [για συναίσθημα] που εκδηλώνεται με σφοδρότητα (=ορμητικός, σφοδρός, θυελλώδης, ασυγκράτητος, ανεξέλεγκτος). | ● *Ένιωθε για την κοπέλα αυτή ένα* ***παράφορο*** *ερωτικό πάθος.* |
| ***μισθοφορικὸς*** | ● αυτός που σχετίζεται με μισθοφόρους ή αποτελείται από μισθοφόρους. | ● *Τα στρατεύματα που έλαβαν μέρος στην εκστρατεία ήταν κυρίως* ***μισθοφορικά****.* |
| ***διηνεκὴς*** | ● [λόγ.] αυτός που διαρκεί για πάντα, χωρίς διακοπή (=διαρκής, ακατάπαυστος, αιώνιος). | ● *Οι φιλοσοφικές αναζητήσεις είναι* ***διηνεκείς****.* |

● **Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Σ****Υ****Ν****Θ****Ε****Τ****Α** | **ΟΜΟΡΡΙΖΑ** | **ΣΗΜΑΣΙΕΣ** | **ΠΑΡΑΔΕΙΓΜΑΤΑ** |
| ***φερέφωνο*** | ●το πρόσωπο που εκφράζει τις απόψεις άλλου, που μιλά και δρα σύμφωνα με τις επιθυμίες άλλου. | ● *Οι συνδικαλιστικές παρατάξεις δεν πρέπει να είναι* ***φερέφωνα*** *των κομμάτων.* |
| ***φέρελπις*** | ● [λόγ.] αυτός που δημιουργεί βάσιμες προσδοκίες σχετικά με το μέλλον και την εξέλιξή του. | ● *Ο χαρακτήρας και η αγωγή του δείχνουν ότι είναι* ***φέρελπις*** *νέος.*  |
| ***φοροδιαφυγή*** | ●η αθέτηση των νόμιμων φορολογικών υποχρεώσεων, η απάτη εις βάρος του κράτους, η οποία συνίσταται στην απόκρυψη της πραγματικής φορολογητέας ύλης ή στην παραποίησή της με διάφορα τεχνάσματα (πλαστά τιμολόγια, παροχή υπηρεσιών χωρίς αποδείξεις κ.λπ.), με στόχο την αποφυγή καταβολής φόρων (=φοροκλοπή). | ● *Από το Υπουργείο Οικονομικών ανακοινώθηκαν νέα μέτρα για την πάταξη της* ***φοροδιαφυγής****.* |
| ***φοροτεχνικός*** | ●**(α)** [επίθ.] αυτός που σχετίζεται με διάφορα τεχνικά θέματα για την καταβολή και είσπραξη των φόρων, τη σύνταξη φορολογικών δηλώσεων κ.λπ. | ● *Είναι λογίστρια και εργάζεται σε* ***φοροτεχνικό*** *γραφείο.* |
| ●**(β)** [ουσ.] επαγγελματίας, ειδικός σε διάφορα τεχνικά θέματα γύρω από τη φορολογία.  | ● *Για ένα φορολογικό πρόβλημα που αντιμετωπίζω, θα απευθυνθώ σε* ***φοροτεχνικό****.* |
| ***φοροφυγάς*** | ●αυτός που συμπληρώνει ψευδή φορολογική δήλωση, αποφεύγοντας να δηλώσει το πραγματικό του εισόδημα, ώστε να αποδίδει στο κράτος φόρο μικρότερο από τον αναλογούντα· αυτός που δεν πληρώνει τους φόρους του, που φοροδιαφεύγει. | ● *Το Υπουργείο Οικονομικών έδωσε στη δημοσιότητα κατάλογο με ονόματα* ***φοροφυγάδων****.*  |
| ***διαφορετικός*** | ● αυτός που διαφέρει (=αλλιώτικος). | ● *Δεν πρόκειται για το ίδιο πρόσωπο αλλά για δύο* ***διαφορετικά****.* |
| ***ασθενοφόρο*** | ● όχημα με ειδικό εξοπλισμό και εκπαιδευμένο προσωπικό, που μεταφέρει ασθενείς ή τραυματίες σε νοσοκομείο (=νοσοκομειακό). | ● *Ήμουν αυτόπτης μάρτυρας σε σφοδρή μετωπική σύγκρουση δύο αυτοκινήτων και κάλεσα αμέσως* ***ασθενοφόρο****.*  |
| ***βαθμοφόρος*** | ● αυτός που φέρει βαθμό, συνήθως στέλεχος των Ενόπλων Δυνάμεων με διακριτικά βαθμού (λοχαγού, συνταγματάρχη κ.λπ.). | ● *Όσοι νεοσύλλεκτοι πρόκειται να γίνουν δόκιμοι αξιωματικοί, εντάσσονται στον Λόχο Υποψηφίων* ***Βαθμοφόρων*** *(Λ.Υ.Β.).* |
| **Σ****Υ****Ν****Θ****Ε****Τ****Α** | **ΟΜΟΡΡΙΖΑ** | **ΣΗΜΑΣΙΕΣ** | **ΠΑΡΑΔΕΙΓΜΑΤΑ** |
| ***ελπιδοφόρος*** | ● αυτός που περιέχει ή δημιουργεί ελπίδα (=ενθαρρυντικός). | ● *Η οικολογική ευαισθητοποίηση όλο και περισσότερων πολιτών δίνει ένα* ***ελπιδοφόρο*** *μήνυμα για τη σωτηρία του πλανήτη μας.*  |
| ***λαχειοφόρος*** | ● αυτός που δίνει δικαίωμα συμμετοχής σε κλήρωση λαχνών. | ● *Αυτή τη φωτογραφική μηχανή την έχω κερδίσει με* ***λαχειοφόρο*** *αγορά.*  |
| ***ανυπόφορος*** | ● αυτός τον οποίο είναι αδύνατον να υποφέρει, να ανεχθεί κανείς (=αφόρητος, αβάσταχτος, επαχθής). | ● *Ο θόρυβος από αυτό το πλυντήριο αυτοκινήτων, που βρίσκεται ακριβώς δίπλα στο σπίτι μας, είναι* ***ανυπόφορος****.* |
| ***οπλοφορία*** | ● η ιδιότητα αυτού που οπλοφορεί, το να έχει κάποιος μαζί του φορητό όπλο. | ● *Κατηγορείται για παράνομη* ***οπλοφορία*** *και οπλοχρησία.* |